
ΤΕΥΧΟΣ ΔΕΥΤΕΡΟ 


Αρ 


. Φύλλου 2666 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση της υπ' αριθ. 238/2017 απόφασης του 
Δημοτικού Συμβουλίου του Δήμου Κηφισιάς περί 
σύστασης προσωποπαγών θέσεων ιδιωτικού δι¬ 
καίου αορίστου χρόνου στο Δήμο σε συμμόρφω¬ 
ση τελεσίδικων δικαστικών αποφάσεων. 

2 Έγκρισης κυκλοφοριακών ρυθμίσεων στην Πόλη 
της Σάμου του Δήμου Σάμου. 

3 Παροχή εξουσιοδότησης υπογραφής πράξε¬ 
ων και εγγράφων «Με εντολή Συντονιστή» του 
Συντονιστή Αποκεντρωμένης Διοίκησης Θεσ¬ 
σαλίας - Στερεός Ελλάδας (Α.Δ.Θ.Σ.Ε.) στον Προ¬ 
ϊστάμενο ή στην Προϊσταμένη του Τομέα Αποκα¬ 
τάστασης Πυρόπληκτων Π.Ε. Εύβοιας. 

4 Παροχή εξουσιοδότησης υπογραφής εγγράφων, 
αποφάσεων και άλλων πράξεων «ΜΕ ΕΝΤΟΛΗ 
ΑΝΤΙΠΕΡΙΦΕΡΕΙΑΡΧΗ», στον Προϊστάμενο της Γε¬ 
νικής Διεύθυνσης Ανάπτυξης και Περιβάλλοντος, 
στον Προϊστάμενο της Διεύθυνσης Ανάπτυξης 
και Περιβάλλοντος καθώς και σε Προϊσταμένους 
Τμημάτων της Διεύθυνσης Ανάπτυξης και Περι¬ 
βάλλοντος της Περιφερειακής Ενότητας Κιλκίς 
της Περιφέρειας Κεντρικής Μακεδονίας. 


ΑΠΟΦΑΣΕΙΣ 

Αριθμ. 39185/14672 (1) 

Έγκριση της υπ' αριθ. 238/2017 απόφασης του 
Δημοτικού Συμβουλίου του Δήμου Κηφισιάς περί 
σύστασης προσωποπαγών θέσεων ιδιωτικού δι¬ 
καίου αορίστου χρόνου στο Δήμο σε συμμόρφω¬ 
ση τελεσίδικων δικαστικών αποφάσεων. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 
Έχοντας υπόψη: 

1) Τις διατάξεις του ν. 3852/2010 (ΦΕΚ 87/Α72010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης», όπως 
ισχύει, σε συνδυασμό με τις διατάξεις του ν. 2503/1997 


(ΦΕΚ 107/Α71997) «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις». 

2) Τις διατάξεις του π.δ. 135/2010 (ΦΕΚ 228/Α72010) 
«Οργανισμός της Αποκεντρωμένης Διοίκησης Αττικής», 
όπως ισχύει. 

3) Τις διατάξειςτων άρθρων 28 και 28Α του ν. 4325/2015 
(ΦΕΚ 47/Α72015) «Εκδημοκρατισμός της Διοίκησης - Κα¬ 
ταπολέμηση της Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις» 
όπως συμπληρώθηκε με τις διατάξεις του άρθρου 24 
του ν. 4368/2016 (ΦΕΚ 21/Α72016) «Μέτρα για την επι¬ 
τάχυνση του κυβερνητικού έργου και άλλες διατάξεις». 

4) Τις διατάξεις του άρθρου 10 του ν. 3584/2007 (ΦΕΚ 
143/Α72007) «Κύρωση του Κώδικα Κατάστασης Δημο¬ 
τικών και Κοινοτικών Υπαλλήλων». 

5) Τις διατάξεις του άρθρου 1 του ν. 3068/2002 (ΦΕΚ 
274/Α72002) «Συμμόρφωση της διοίκησης σε δικαστι¬ 
κές αποφάσεις και λοιπές διατάξεις». 

6) Την απόφαση της Ολομέλειας του Ελεγκτικού Συνε¬ 
δρίου της 3ης Συνεδρίασηςτης 17ης Φεβρουάριου 2010. 

7) Τ ις διατάξεις του άρθρου 54 παρ. 5 του ν. 4447/2016 
(ΦΕΚ 241 /Α72016) «Χωρικός Σχεδιασμός - Βιώσιμη ανά¬ 
πτυξη και άλλες διατάξεις». 

8) Την υπ'αριθ. 730/2016 απόφαση του Μονομελούς 
Πρωτοδικείου Αθηνών με την οποία έγινε δεκτή η αγωγή 
των Κοτζαβασιλείου Βασιλείου του Ιωάννη, Σπανουδάκη 
Δημητρίου του Νικολάου, Φωτόπουλου Νικολάου του 
Δημητρίου, Γεωργαντά Ευμορφίας του Κωνσταντίνου, 
Τοπούζη Ελευθερίου του Γρηγορίου, Μαθιουδάκη Φα- 
νουρίου-Παναγιώτη του Γεωργίου, Πορανίδου Σοφίας 
του Ευσταθίου και Κατσιμάλη Μαρίας του Δημητρίου 
και αναγνωρίζεται ότι οι ενάγοντες συνδέονται με τον 
εναγόμενο Δήμο Κηφισιάς με συμβάσεις εξαρτημένης 
εργασίας αορίστου χρόνου. 

9) Τηνυπ'αριθ. 1411/2016 απόφαση του Μονομελούς 
Πρωτοδικείου Αθηνών με την οποία έγινε δεκτή η αγωγή 
των Παρασκευής Τσιολάκη του Γεωργίου και Χρυσής 
Πάλλα του Γεωργίου και αναγνωρίζεται ότι οι ενάγουσες 
συνδέονται με τον εναγόμενο Δήμο με σύμβαση εξαρ¬ 
τημένης εργασίας αορίστου χρόνου. 

10) Το υπ'αριθ. 500265/2017 πιστοποιητικό του Πρω¬ 
τοδικείου Αθηνών περί μη κατάθεσης τακτικών ή έκτα¬ 
κτων ενδίκων μέσων από το οποίο προκύπτει ότι από 
01/01/2016 μέχρι και 18/01/2017 δεν βρέθηκαν ένδικα 
μέσα κατά της υπ' αριθ. 730/2016 απόφασης. 

11) Το υπ'αριθ. 500264/2017 πιστοποιητικό του Πρω- 
τοδικείου Αθηνών περί μη κατάθεσης τακτικών ή έκτα¬ 
κτων ενδίκων μέσων από το οποίο προκύπτει ότι από 
1/01/2016 μέχρι και 18/01/2017 δεν βρέθηκαν ένδικα 
μέσα κατά της υπ'αριθ. 1411/2016 απόφασης. 

12) Την υπ'αριθ. 238/05.05.2017 απόφαση του Δημο¬ 
τικού Συμβουλίου του Δήμου Κηφισιάς περί σύστασης 
εννέα (9) προσωποπαγών θέσεων με σχέση εργασίας 
ιδιωτικού δικαίου αορίστου χρόνου σε συμμόρφωση 
τελεσίδικων δικαστικών αποφάσεων. 

13) Το υπ'αριθ. πρωτ. 30275/07-10-2014 έγγραφο του 
Υπουργείου Εσωτερικών, σύμφωνα με το οποίο εφό¬ 
σον η απόφαση του Μονομελούς Πρωτοδικείου, με την 
οποία αναγνωρίζεται ότι η έννομη σχέση που συνδέει 


Οι παραπάνω θέσεις θα συμπεριληφθούν στον ορ¬ 
γανισμό εσωτερικής υπηρεσίας (ΟΕΥ) του Δήμου Κηφι¬ 
σιάς. Οι εν λόγω θέσεις καταργούνται μόλις κενωθούν 
με οποιονδήποτε τρόπο. 

Από την απόφαση αυτή θα προκληθεί δαπάνη για το 
κόστος μισθοδοσίας του παραπάνω προσωπικού ύψους 
126.000,00 € στον προϋπολογισμό του Δήμου Κηφισιάς 
οικονομικού έτους 2017 σε βάρος των ΚΑ 20.6021.01 και 
20.6052.01, ανάλογη δε δαπάνη ύψους 453.600,00 € θα 
εγγράφει στα επόμενα τρία έτη (2018,2019 και 2020) σε 
βάρος των αντίστοιχων ΚΑ των προϋπολογισμών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουλίου 2017 
Ο Συντονιστής Αποκεντρωμένης Διοίκησης 
ΣΠΥΡΙΔΩΝ ΚΟΚΚΙΝΑΚΗΣ 


Αριθμ. 41440/ΜΟΕ (2) 

Έγκρισης κυκλοφοριακών ρυθμίσεων στην Πόλη 
της Σάμου του Δήμου Σάμου. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 
Έχοντας υπόψη: 

Ι.Τις διατάξεις: 

•Του ν. 2503/1997 (ΦΕΚ107/Α') «Διοίκηση, Οργάνωση, 


τους ενάγοντες με τον εναγόμενο Δήμο είναι σχέση ερ¬ 
γασίας ιδιωτικού δικαίου αορίστου χρόνου, έχει καταστεί 
τελεσίδικη, παράγει δεδικασμένο ως προς την κριθείσα 
έννομη σχέση και εκτελεστότητα και η Διοίκηση υποχρε- 
ούται να την εφαρμόσει, σύμφωνα με τις διατάξεις του 
άρθρου 1 του ν. 3068/2002 σε συνδυασμό με τα άρθρα 
321,324,904 παρ. 2 περ. α' του Κώδικα Πολιτικής Δικο¬ 
νομίας, αποφασίζουμε: 

Εγκρίνουμε την υπ'αριθ. 238/05.05.2017 απόφαση του 
Δημοτικού Συμβουλίου του Δήμου Κηφισιάς περί σύστα¬ 
σης εννέα (9) προσωποπαγών θέσεων με σχέση εργασίας 
ιδιωτικού δικαίου αορίστου χρόνου σε συμμόρφωση 
τελεσίδικων δικαστικών αποφάσεων ως εξής: 


Στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

• Του ν. 3852/2010 (ΦΕΚ 87/Α ) «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

• Του π.δ. 143/2010 (ΦΕΚ 236/Α') «Οργανισμός της 
Αποκεντρωμένης Διοίκησης Αιγαίου». 

•Των άρθρων 52 παρ. 1,52Α και 109του ν. 2696/1999 
(ΦΕΚ 57/Α') «Κύρωση του Κώδικα Οδικής Κυκλοφορίας», 
όπως ισχύουν. 

• Της πράξης 4 του Υπουργικού Συμβουλίου της 
06-02-2015 (ΦΕΚ 24/Α706-02-2015) και το άρθρο 56 
του ν. 4257/2014 (ΦΕΚ 93/Α714-04-2014) περί άσκησης 
καθηκόντων Γενικού Γραμματέα όταν η θέση είναι κενή, 
σε συνδυασμό με το άρθρο 28 παρ. 1 του ν. 4325/2015 
(ΦΕΚ 47/Α711-05-2015). 

• Τις υπ' αριθ. 49/2012,1115/2012 και 819/2013 απο- 
φάσειςτου ΔΤμήματοςτου Συμβουλίου της Επικράτειας, 
αναφορικά με τη διαδικασία θέσπισης κυκλοφοριακών 
και άλλων συναφών ρυθμίσεων από τους ΟΤΑ για τις 
οδούς αρμοδιότητάς τους. 

•Το αριθ. πρωτ. 15109/13.05.2013 έγγραφο του Υπουρ¬ 
γείου Εσωτερικών με θέμα «Εγκρίσεις αποφάσεων συλ¬ 
λογικών οργάνων των ΟΤΑ που αφορούν μέτρα ρύθμι¬ 
σης οδικής κυκλοφορίας από τους Γενικούς Γραμματείς 
Αποκεντρωμένων Διοικήσεων». 

• Της αριθ. πρωτ οικ. 53774/6893/01.10.2013 απόφα¬ 
σης της Γενικής Γραμματέως Αποκεντρωμένης Διοίκη- 


ΟΝΟΜΑΤΕΠΩΝΥΜΟ 

ΠΑΤΡΩΝΥΜΟ 

ΚΑΤΗΓΟΡΙΑ 

ΕΙΔΙΚΟΤΗΤΑ 

ΘΕΣΕΙΣ 

ΓΕΩΡΓΑΝΤΑ ΕΥΜΟΡΦΙΑ 

ΚΩΝΣΤΑΝΤΙΝΟΣ 

ΥΕ 

ΕΡΓΑΤΩΝ ΚΑΘΑΡΙΟΤΗΤΑΣ 

1 

ΚΑΤΣΙΜΑΛΗ ΜΑΡΙΑ 

ΔΗΜΗΤΡΙΟΣ 

ΥΕ 

ΕΡΓΑΤΩΝ ΚΑΘΑΡΙΟΤΗΤΑΣ 

1 

ΚΟΤΖΑΒΑΣΙΛΕΙΟΥ ΒΑΣΙΛΕΙΟΣ 

ΙΩΑΝΝΗΣ 

ΔΕ 

ΟΔΗΓΩΝ 

ΑΠΟΡΡΙΜΜΑΤΟΦΟΡΩΝ 

ΟΧΗΜΑΤΩΝ 

1 

ΜΑΘΙΟΥΔΑΚΗΣ 

ΦΑΝΟΥΡΙΟΣ-ΠΑΝΑΓΙΩΤΗΣ 

ΓΕΩΡΓΙΟΣ 

ΔΕ 

ΟΔΗΓΩΝ 

ΑΠΟΡΡΙΜΜΑΤΟΦΟΡΩΝ 

ΟΧΗΜΑΤΩΝ 

1 

ΠΟΡΑΝΙΔΟΥ ΣΟΦΙΑ 

ΕΥΣΤΑΘΙΟΣ 

ΥΕ 

ΕΡΓΑΤΩΝ ΚΑΘΑΡΙΟΤΗΤΑΣ 

1 

ΤΟΠΟΥΖΗΣ ΕΛΕΥΘΕΡΙΟΣ 

ΓΡΗΓΟΡΙΟΣ 

ΥΕ 

ΕΡΓΑΤΩΝ ΚΑΘΑΡΙΟΤΗΤΑΣ 

1 

ΦΩΤΟΠΟΥΛΟΣ ΝΙΚΟΛΑΟΣ 

ΔΗΜΗΤΡΙΟΣ 

ΔΕ 

ΟΔΗΓΩΝ 

ΑΠΟΡΡΙΜΜΑΤΟΦΟΡΩΝ 

ΟΧΗΜΑΤΩΝ 

1 

ΤΣΙΟΛΑΚΗ ΠΑΡΑΣΚΕΥΗ 

ΓΕΩΡΓΙΟΣ 

ΥΕ 

ΕΡΓΑΤΩΝ ΚΑΘΑΡΙΟΤΗΤΑΣ 

1 

ΠΑΛΛΑ ΧΡΥΣΗ 

ΓΕΩΡΓΙΟΣ 

ΥΕ 

ΕΡΓΑΤΩΝ ΚΑΘΑΡΙΟΤΗΤΑΣ 

1 

σης Αιγαίου που αφορά την ανάθεση στην Δ/νση Τεχνι¬ 
κού Ελέγχου της άσκησης της αρμοδιότητας έγκρισης 
αποφάσεων ΟΤΑ της χωρικής αρμοδιότητας της Απο¬ 
κεντρωμένης Διοίκησης Αιγαίου περί κυκλοφοριακών 
ρυθμίσεων. 

■Της υπ'αριθ. 14192/15.05.2017 (ΦΕΚ 250/Υ.Ο.Δ.Δ./ 
26.05.2017) απόφασηςτου Υπουργού Εσωτερικών περί 
διορισμού του Νικόλαου Θεοδωρίδη ως Συντονιστή της 
Α.Δ. Αιγαίου. 

• Της με ΑΠ 32950/06-06-2017 (με ΑΔΑ 65ΦΟΡ11-1ΣΨ 
και ΦΕΚ 2034/Β72017) απόφασης του Συντονιστή Α.Δ. 
Αιγαίου με θέμα «Μεταβίβαση αρμοδιοτήτων και παρο¬ 
χή εξουσιοδότησης υπογραφής πράξεων και εγγράφων 
«Με εντολή Συντονιστή» στον Προϊστάμενο της Γενικής 
Διεύθυνσης Χωροταξικής & Περιβαλλοντικής Πολιτικής 
της Αποκεντρωμένης Διοίκησης Αιγαίου και στους Προ¬ 
ϊσταμένους των οργανικών μονάδων αυτής». 

2. Την υπ'αριθ. 168/2017 απόφαση του Δημοτικού 
Συμβουλίου Σάμου (ΑΔΑ: 7ΚΣΗΩ1Κ-8ΑΟ) και την εισή¬ 
γηση και μελέτη (τεχνική έκθεση και απόσπασμα ορθο- 
φωτοχάρτη) τηςΤεχνικής Υπηρεσίας του Δήμου Σάμου. 

3. Το αριθ. πρωτ. 37639/27.6.2017 έγγραφο του Τμήμα¬ 
τος Διοίκησης Νομού Σάμου της Δ/νσης Διοικητικού - Οι¬ 
κονομικού Βορείου Αιγαίου ΑΔΑ, σύμφωνα με το οποίο η 
υπ'αριθ. 168/2017 απόφαση του Δημοτικού Συμβουλίου 
Σάμου είναι νομοτύπως ληφθείσα. 

4. Το γεγονός ότι για την εφαρμογή της υπ' αριθ. 
168/2017 απόφασης του Δημοτικού Συμβουλίου Σά¬ 
μου προκαλείται δαπάνη ύψους 30 € που θα βαρύνει 
τον προϋπολογισμό του Δήμου Σάμου και συγκεκριμένα 
τον Κ.Α. 30.7135.0001 με τίτλο «Προμήθεια πινακίδων 
σήμανσης οδών» έτους 2017, με εγγεγραμμένη πίστωση 
3000,00 € συμπεριλαμβανομένου Φ.Π.Α., σύμφωνα με το 
αρ.πρωτ.ΤΤ 14713/14.6.2017 έγγραφο της Οικονομικής 
Υπηρεσίας του Δήμου Σάμου, αποφασίζουμε: 

Εγκρίνουμε τις κυκλοφοριακές ρυθμίσεις στην οδό 
Μικράς Ασίας και Δερβενακίων, στην συνοικία Προσφυ- 
γικών του Δήμου Σάμου, και συγκεκριμένα την παραχώ¬ 
ρηση μιας (1) θέσης στάθμευσης ΑμΕΑ με τοποθέτηση 
πινακίδας (Ρ-72) στη θέση με ενδεικτικές συντεταγμένες 
σε ΕΓΣΑ '87 (Χ:762531, Υ:4182317), με τις εξής προϋπο¬ 
θέσεις: 

1. Να λαμβάνεται μέριμνα, ώστε με την εφαρμογή 
των προτεινόμενων κυκλοφοριακών ρυθμίσεων να μην 
επηρεάζονται οι υπηρεσίες των μέσων οδικής μαζικής 
μεταφοράς. 

2. Οι προτεινόμενες κυκλοφοριακές ρυθμίσεις να 
υποστηρίζουν και τις ανάγκες των Ατόμων με Αναπη¬ 
ρία (ΑμεΑ). 

3. Τα μέτρα πουλαμβάνονται με την παρούσα απόφα¬ 
ση να ισχύουν από την τοποθέτηση των οικείων πινακί¬ 
δων σήμανσης, των σηματοδοτών ή των διαγραμμίσεων 
στο οδόστρωμα, εκτός αν κατά τον χρόνο ισχύος των 
μέτρων αυτών η κυκλοφορία ρυθμίζεται από στελέχη 
της αρμόδιας Αστυνομικής Αρχής. 

4. Την αυτοδίκαιη ανάκλησή της, σε περίπτωση μη 
τήρησης των όρων και των προϋποθέσεων που έχουν 
τεθεί από τους αρμόδιους φορείς καθώς και με την από¬ 
φαση αυτή. 


5. Τη μη νομιμοποίηση τυχόν παράνομων ενεργειών. 

6. Την παρακολούθηση της ακριβούς εκτέλεσης των 
όρων που έχουν τεθεί με αυτή από τις Αρχές προς τις 
οποίες αποστέλλεται, στα πλαίσια των αρμοδιοτήτων τους. 

7. Να τηρούνται απαρέγκλιτα τα όσα αναγράφονται 
στην εισήγηση και μελέτη (τεχνική έκθεση και απόσπα¬ 
σμα ορθοφωτοχάρτη) τηςΤεχνικής Υπηρεσίας του Δή¬ 
μου Σάμου, βάσει των οποίων ελήφθη η εν λόγω από¬ 
φαση του Δημοτικού Συμβουλίου Σάμου. 

Η ασφάλεια οδικής κυκλοφορίας, οι απαραίτητες ση¬ 
μάνσεις και η ενημέρωση των πολιτών που άπτονται 
των παραπάνω κυκλοφοριακών ρυθμίσεων αποτελούν 
μέριμνα και ευθύνη του Δήμου. 

Η παρούσα δεν καλύπτει και δεν υποκαθιστά λοιπές 
απαιτούμενες κατά νόμο προβλεπόμενες στην περίπτω¬ 
ση γνωμοδοτήσεις (π.χ. Συμβουλίου Αρχιτεκτονικής) και 
αδειοδοτήσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 12 Ιουλίου 2017 

Με εντολή Συντονιστή 
Αποκεντρωμένης Διοίκησης 
Ο Αναπληρωτής Προϊστάμενος Διεύθυνσης 
Τεχνικού Ελέγχου 

ΚΩΝ/ΝΟΣ ΝΤΟΥΦΕΞΗΣ 


Αριθμ. οικ.9165/11038 3 (3) 

Παροχή εξουσιοδότησης υπογραφής πράξε¬ 
ων και εγγράφων «Με εντολή Συντονιστή» του 
Συντονιστή Αποκεντρωμένης Διοίκησης Θεσ¬ 
σαλίας - Στερεός Ελλάδας (Α.Δ.Θ.Σ.Ε.) στον 
Προϊστάμενο ή στην Προϊσταμένη του Τομέα 
Αποκατάστασης Πυρόπληκτων Π.Ε. Εύβοιας. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις: 

α) Του άρθρου 5 του ν. 3469/2006 «Εθνικό Τυπογρα¬ 
φείο, Εφημερίς της Κυβερνήσεως και λοιπές διατάξεις» 
(Α' 131), όπως τροποποιήθηκε και ισχύει. 

β) Των άρθρων 6, 214-238 και 280 (παρ. I και IV) του 
ν. 3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης Πρόγραμμα Καλλικρά¬ 
της» (Α' 87), όπως τροποποιήθηκε και ισχύει. 

γ) Του ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις» 
(Α' 112). 

δ) Του ν. 3528/2007 «Κύρωση του Κώδικα Κατάστασης 
Δημοσίων Πολιτικών Διοικητικών Υπαλλήλων και Υπαλ¬ 
λήλων Ν.Π.Δ.Δ.» (Α' 26), όπως τροποποιήθηκε και ισχύει. 

ε) Των άρθρων 28 και 28Α του ν. 4325/2015 «Εκδη¬ 
μοκρατισμός της Διοίκησης - Καταπολέμηση γραφείο- 

κρατίας και Ηλεκτρονική Διακυβέρνηση. Αποκατάσταση 
αδικιών και άλλες διατάξεις» (Α' 47). 

στ) Του ν. 4336/2015 «Συνταξιοδοτικές διατάξεις» 
(Α' 94), όπως τροποποιήθηκε και ισχύει. 

ζ) Του άρθρου 90 του Κώδικα Νομοθεσίας για την κυ¬ 
βέρνηση και τα κυβερνητικά όργανα, που κυρώθηκε με 
το άρθρο πρώτο του π.δ. 63/2005 (Α' 38). 

η) Του π.δ. 138/2010 «Οργανισμός της Αποκεντρωμέ¬ 
νης Διοίκησης Θεσσαλίας-Στερεάς Ελλάδας» (Α' 231), 
όπως τροποποιήθηκε και ισχύει. 

2. Την οικ./6995/Α312/31-10-2007 απόφαση του 
Υπουργού ΠΕ.ΧΩ.Δ.Ε. «Σύσταση Τομέα Αποκατάστασης 
Πυρόπληκτων στον Νομό Εύβοιας» (Β' 2193). 

3. Την 6425/Α32/25-9-2009 κοινή υπουργική απόφαση 
«Οριοθέτηση περιοχών και πιστωτικές διευκολύνσεις για 
την αποκατάσταση των ζημιών σε κτίρια από τις πλημμύ¬ 
ρες του Σεπτεμβρίου 2009 σε περιοχές του Ν. Εύβοιας» 
(Β' 2080). 

4. Την οικ. 8868/Α32/15-12-2009 κοινή υπουργική 
απόφαση «Οριοθέτηση περιοχών και πιστωτικές διευ¬ 
κολύνσεις για την αποκατάσταση των ζημιών σε κτίρια 
από τις πλημμύρες του Σεπτεμβρίου 2009 σε περιοχές 
των Νομών Αττικής, Ν. Εύβοιας, Μαγνησίας, Γρεβενών 
και Πιερίας» (ΦΕΚ Β' 2481). 

5. Τις οικ.8303/Α321/25-11-2009 (Β' 2414), οικ.8445/ 
Β11/1-12-2009 (Β’ 2460) και οικ.757/Β11/4-2-2010 
(Β' 180) αποφάσεις του Υπουργού Μεταφορών Υποδο¬ 
μών και Δικτύων. 

δ.ΤηνΔΙ 7α/02/279/Φ.2.2.1 /31 -12-2013 (Β' 10) απόφα¬ 
ση του Υπουργού Μεταφορών Υποδομών και Δικτύων 
«Ρύθμιση θεμάτων διοικητικής υπαγωγής της Υπηρεσί¬ 
ας Αποκατάστασης Σεισμοπλήκτων Βόρειας Ελλάδας 
(ΥΑΣΒΕ), των Τομέων Αποκατάστασης Σεισμοπλήκτων 
(ΤΑΣ) και των Τομέων Αποκατάστασης Πυρόπληκτων 
(ΤΑΠ) στις Αποκεντρωμένες Διοικήσεις στην περιφέρεια 
των οποίων εδρεύουν, σύμφωνα με τις διατάξεις του 
άρθρου 129 του ν. 4199/2013 (Α' 216). 

7. Την οικ. 7871/74997/22-4-2014 διαπιστωτική πρά¬ 
ξη της Γενικής Γραμματέα Αποκεντρωμένης Διοίκησης 
Θεσσαλίας-Στερεάς Ελλάδας με την οποία ορίζεται από 
17-4-2014 η έναρξη λειτουργίας του Τομέα Αποκατά¬ 
στασης Πυρόπληκτων στον Νομό Εύβοιας ως αυτοτελές 
τμήμα της Αποκεντρωμένης Διοίκησης. 

8. Την με αριθμό ΔΟΑ/οικ. 8638/26-3-2013 (ΑΔΑ: 
ΒΕ2ΨΧ-ΙΔ7) απόφαση του Υπουργού Διοικητικής Με¬ 
ταρρύθμισης και Ηλεκτρονικής Διακυβέρνησης «Μεί¬ 
ωση των υπογραφών στις διοικητικές πράξεις και στα 
διοικητικά έγγραφα». 

9. Την 13917/15.5.2017 απόφαση του Υπουργού Εσω¬ 
τερικών περί διορισμού Συντονιστή στην Αποκεντρωμέ¬ 
νη Διοίκηση Θεσσαλίας- Στερεάς Ελλάδας (ΥΟΔΔ 250). 

10. Την ΔΙΑΔΙΠΥΔ/ΤΣΠΕΑΔ/ Φ. 18/οικ. 5748/25.2.2016 
εγκύκλιο του Υπουργείου Εσωτερικών και Διοικητικής 
Ανασυγκρότησης «Υπέρβαση του γλωσσικού σεξισμού» 
και ένταξη της διάστασης του φύλου στα διοικητικά έγ¬ 
γραφα. 

11 .Τις υφιστάμενες υπηρεσιακές συνθήκες, τις προτά¬ 
σεις του Προϊσταμένου Τομέα και την ανάγκη έκδοσης 
νέας απόφασης παροχής εξουσιοδοτήσεων υπογραφής 


για την αποτελεσματικότερη άσκηση των αρμοδιοτήτων 
της Αποκεντρωμένης Διοίκησης Θεσσαλίας-Στερεάς Ελ¬ 
λάδας στα θέματα του Τομέα, με σκοπό την ταχύτερη 
διεκπεραίωση των υποθέσεων και την αμεσότερη εξυ¬ 
πηρέτηση των πολιτών. 

12. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Από το σύνολο των αρμοδιοτήτων του Συντονιστή 
της Αποκεντρωμένης Διοίκησης Θεσσαλίας-Στερε¬ 
άς Ελλάδας, μεταβιβάζεται στον Προϊστάμενο ή στην 
Π ροϊσταμένη του Τομέα Αποκατάστασης Π υρόπλη κτων 
Ν Ευβοίαςτης Α.Δ.Θ.Σ.Ε. το δικαίωμα να υπογράφει «Με 
εντολή Συντονιστή Αποκεντρωμένης Διοίκησης Θεσσα¬ 
λίας - Στερεάς Ελλάδας» αποφάσεις, έγγραφα και λοιπές 
διοικητικές πράξεις, που αφορούν σε: 

1. Χορήγηση βεβαιώσεων εργασιών, επισκευών, ανα- 
κατασκευών, περαίωσης εργασιών των πληγέντων από 
θεομηνίες κτιρίων καθώς και εξαλείψεις υποθηκών. 

2. Απαντήσεις σε υπομνήματα, αναφορές, καταγγελίες και 
ερωτήματα πολιτών σε θέματα αρμοδιότητάςτου τομέα. 

3. Έκδοση πιστοποιητικών και βεβαιώσεων που μπο¬ 
ρούν να βεβαιωθούν από τα στοιχεία που τηρούνται 
στον τομέα. 

4. Έγκριση μετακίνησης εντός και εκτός έδρας και 
εντός των διοικητικών ορίων της Αποκεντρωμένης Δι¬ 
οίκησης των υπαλλήλων του τομέα. 

5. Χορήγηση πάσης φύσης αδειών που προβλέπονται 
από τις διατάξεις του ν. 3528/2007, όπως τροποποιήθηκε 
και ισχύει, στους υπαλλήλους του τομέα. 

6. Μέριμνα για την οργάνωση και ταξινόμηση του φυ¬ 
σικού και ηλεκτρονικού αρχείου. 

Η ισχύς της παρούσης απόφασης αρχίζει από τη δη¬ 
μοσίευση στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 14 Ιουλίου 2017 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΝΤΙΤΟΡΑΣ 


Αριθμ. οικ. 294550/76 5 (4) 

Παροχή εξουσιοδότησης υπογραφής εγγράφων, 
αποφάσεων και άλλων πράξεων «ΜΕ ΕΝΤΟΛΗ 
ΑΝΤΙΠΕΡΙΦΕΡΕΙΑΡΧΗ», στον Προϊστάμενο της Γε¬ 
νικής Διεύθυνσης Ανάπτυξης και Περιβάλλοντος, 
στον Προϊστάμενο της Διεύθυνσης Ανάπτυξης 
και Περιβάλλοντος καθώς και σε Προϊσταμένους 
Τμημάτων της Διεύθυνσης Ανάπτυξης και Περι¬ 
βάλλοντος της Περιφερειακής Ενότητας Κιλκίς 
της Περιφέρειας Κεντρικής Μακεδονίας. 

Ο ΑΝΤΙ ΠΕΡΙΦΕΡΕΙ ΑΡΧΗΣ ΚΙΛΚΙΣ 

Έχοντας υπόψη: 

Ι.Τις διατάξεις των άρθρων 160 και 186 του ν. 3852/ 
2010 «Νέα Αρχιτεκτονική της Αυτοδιοίκησης και της 

Αποκεντρωμένης Διοίκησης - Πρόγραμμα Καλλικρά¬ 
της» (ΦΕΚ 87/τ. Α707.06.2010), όπως τροποποιήθηκε, 
συμπληρώθηκε και ισχύει. 

2. Τις διατάξεις του άρθρου 6 παρ. 11 του ν. 4071/2012 
«Ρυθμίσεις για την τοπική ανάπτυξη, την αυτοδιοίκηση 
και την αποκεντρωμένη διοίκηση. Ενσωμάτωση οδηγίας 
2009/50/ΕΚ» (ΦΕΚ 85/τ. Α7711.04.2012). 

3. Τις διατάξειςτου ν. 3528/2007 «Κύρωση του Κώδικα 
Κατάστασης Δημοσίων Πολιτικών Διοικητικών Υπαλλή¬ 
λων και Υπαλλήλων Ν.Π.Δ.Δ». (ΦΕΚ26/τ. Α709.02.2007), 
όπως τροποποιήθηκε, συμπληρώθηκε και ισχύει. 

4. Τις διατάξεις των άρθρων 5 και 7 παρ. 2 περ. β. του 
ν. 3469/2006 «ΕθνικόΤυπογραφείο, Εφημερίς της Κυβερ- 
νήσεως και λοιπές διατάξεις» (ΦΕΚ. 131/τ. Α728.06.2006). 

5. Τις διατάξεις των άρθρων 9 και 18 του ν. 2690/1999 
«Κώδικας Διοικητικής Διαδικασίας» (ΦΕΚ 45/τ. Α7 
09.03.1999) όπως τροποποιήθηκε και ισχύει. 

6. Τις υπ' αριθμ. 81320 και 77909/01.12.2016 αποφά¬ 
σεις του Γενικού Γραμματέα της Αποκεντρωμένης Διοίκη¬ 
σης Μακεδονίας - Θράκης (ΦΕΚ 4302/τ. Β730.12.2016), 
με τις οποίες εγκρίθηκε η τροποποίηση του Οργανισμού 
της Περιφέρειας Κεντρικής Μακεδονίας (π.δ. 133/2010, 
ΦΕΚ 226/Τ.Α727.12.2010). 

7. Τις διατάξεις των άρθρων 54 και 90 του π.δ. 63/2005 
(ΦΕΚ 98/τ. Α722.04.2005) «Κωδικοποίηση της νομοθε¬ 
σίας για την Κυβέρνηση και τα κυβερνητικά όργανα». 

8. Την αριθ. 30158(388)/27.01.2017, απόφαση του Πε¬ 
ριφερειάρχη Κεντρικής Μακεδονίας περί μεταβίβασης 
αρμοδιοτήτων της Γενικής Διεύθυνσης Ανάπτυξης και 
Περιβάλλοντος στους Αντιπεριφερειάρχες της Περιφέ¬ 
ρειας Κεντρικής Μακεδονίας (ΦΕΚ 516/21-2-2017). 

9. Την αριθμ. ΔΟΑ/οικ.26601/10-10-2007 εγκύκλιο 
του Υπουργείου Εσωτερικών και την αριθμ. ΔΟΑ/ 
οικ. 8638/26.03.2013 εγκύκλιο του Υπουργείου Διοικη¬ 
τικής Μεταρρύθμισης και Ηλεκτρονικής Διακυβέρνησης 
περί μείωσης υπογραφών στις διοικητικές πράξεις και 
στα διοικητικά έγγραφα. 

10. Την ανάγκη απλούστευσης διαδικασιών, για τη 
σύντομη διεκπεραίωση υπηρεσιακών θεμάτων και την 
εξασφάλιση της εύρυθμης και αποδοτικής λειτουργίας 
της Διεύθυνσης Ανάπτυξης και Περιβάλλοντος της Πε¬ 
ριφερειακής Ενότητας Κιλκίς. 

11. Το γεγονός ότι από την παρούσα απόφαση δεν 
προκαλείται δαπάνη σε βάρους του Κρατικού Προϋπο¬ 
λογισμού, της Περιφέρειας Κεντρικής Μακεδονίας ή της 
Περιφερειακής Ενότητας Κιλκίς, αποφασίζουμε: 

1.) Την παροχή εξουσιοδότησης υπογραφής πράξεων 
και εγγράφων «ΜΕ ΕΝΤΟΛΗ ΑΝΤΙΠΕΡΙΦΕΡΕΙ ΑΡΧΗ» στον 
Προϊστάμενο της Γενικής Διεύθυνσης Ανάπτυξης και Πε¬ 
ριβάλλοντος, στον Προϊστάμενο της Διεύθυνσης Ανά¬ 
πτυξης και Περιβάλλοντος καθώς και σε Προϊσταμένους 
Τμημάτων της Διεύθυνσης Ανάπτυξης και Περιβάλλο¬ 
ντος της Περιφερειακής Ενότητας Κιλκίς της Περιφέρειας 
Κεντρικής Μακεδονίας ως ακολούθως: 

Α.1) Στον Προϊστάμενο της Γενικής Διεύθυνσης Ανά¬ 
πτυξης και Περιβάλλοντος για: 

1. Την απόφαση συγκρότησης δευτεροβάθμιων συμ¬ 
βουλίων επιθεώρησης θεάτρων και κινηματογράφων. 


2. Την απόφαση συγκρότησης μικτού κλιμακίου σύμ¬ 
φωνα με το άρθρο 11 της αριθμ. ΦΑ/9.2/οικ.28425/ 
1245/22-12-2008 κοινής υπουργικής απόφασης 
(ΦΕΚ 2604/Β'). 

3. Την απόφαση συγκρότησης του «Διμελούς οργάνου 
ελέγχου ποιότητας παρεχόμενων υπηρεσιών του άρθρο 
11 του ν. 3982/2011». 

4. Τις αποφάσεις για το διορισμό των μελών των εκτι- 
μητικών Επιτροπών, την αποδοχή και δημοσίευση των 
εκθέσεων εκτίμησης της επιτροπής σύμφωνα με τις δι¬ 
ατάξεις του κ.ν. 2190/1920 όπως ισχύει. 

Α.2) Στον Προϊστάμενο της Διεύθυνσης Ανάπτυξης και 
Περιβάλλοντος της Περιφερειακής Ενότητας Κιλκίς για: 

Ι.Τα έγγραφα που απαιτούνται για την ολοκλήρωση 
του έργου της μεταφοράς των μαθητών, προς συναρ- 
μόδιες υπηρεσίες της Περιφέρειας και των αντίστοιχων 
Διευθύνσεων Πρωτοβάθμιας και Δευτεροβάθμιας Εκ¬ 
παίδευσης. 

2. Την απόφαση ορισμού Ιατρών στα βαθμολογικά κέ¬ 
ντρα διενέργειας Πανελληνίων Εξετάσεων για μαθητές 
με αναπηρία και ειδικές εκπαιδευτικές ανάγκες. 

3. Την απόφαση συγκρότησης σχολικών εφορειών 
Ανωτέρων Εκκλησιαστικών Σχολών. 

4. Την απόφαση συγκρότησης πρωτοβάθμιων συμ¬ 
βουλίων επιθεώρησης θεάτρων και κινηματογράφων 
πόλεως και υπαίθρου. 

5. Την απόφαση επέκτασης της τήρησης ημερολογίου 
μέτρων ασφαλείας στις οικοδομές και σε πόλεις με πλη¬ 
θυσμό κάτω των 10.000 κατοίκων. 

6. Την απόφαση επέκτασης της δικαιοδοσίας των Επι¬ 
τροπών Ρύθμισης Φορτοεκφορτώσεων Ξηράς (Ε.Ρ.Φ.Ξ.) 
μέχρι τα όρια της δικαιοδοσίας της οικείας Επιθεώρησης 
Εργασίας, καθώς και η επέκταση των διατάξεων περί 
φορτοεκφορτωτικών εργασιών σε Δήμους, εν γένει η 
συγκρότηση συμβουλίων και επιτροπών αρμοδιότητας 
Υπουργείου Εργασίας και Κοινωνικής Ασφάλισης. 

7. Την απόφαση έγκρισης πρόσληψης διευθυντή ή 
καθηγητή σε ερασιτεχνική σχολή χορού. 

8. Την έγκριση τροποποίησης καταστατικών Ανωνύ¬ 
μων Εταιρειών με μετοχικό κεφάλαιο άνω των 3.000.000 
ευρώ. 

9. Την απόφαση για την παροχή άδειας εγκατάστασης 
στην Περιφερειακή Ενότητα Κιλκίς υποκαταστήματος ή 
πρακτορείου αλλοδαπής ΑΕ ή ΕΠΕ καιτιςπροβλεπόμενες 
από την κείμενη νομοθεσία μεταβολές και δημοσιεύσεις. 

10. Την εντολή για την άσκηση ελέγχου επί των Α.Ε., 
σύμφωνα με την κείμενη νομοθεσία. 

11. Την έγκριση σύστασης Ανωνύμων Εταιρειών δια 
μετατροπής ή συγχώνευσης επιχειρήσεων άλλης μορ¬ 
φής (ατομικές, Ο.Ε, Ε.Ε, Ε.Π.Ε κ.λπ.). 

12. Την έγκριση συγχώνευσης Ανωνύμων Εταιρειών. 

13. Την έγκριση διάσπασης Ανωνύμων Εταιρειών ή 
μετατροπή τους σε άλλης μορφής εταιρείες. 

14. Τη δημοσίευση εκθέσεων εκτίμησης για την από¬ 
κτηση παγίων περιουσιακών στοιχείων σύμφωνα με το 
άρθρο 10 του κ.ν. 2190/1920 όπως ισχύει. 

15. Την έκδοση εγκριτικών εγγράφων προς το Γ.Ε.ΜΗ., 
για καταχώρηση και δημοσίευση των στοιχείων και απο¬ 
φάσεων των Α.Ε. 

16. Την απόφαση για την περιοδικότητα της διενέρ¬ 
γειας τιμοληψίας που αφορά στη μέση τιμή των υγρών 
καυσίμων και τροφίμων, καθώς και το Δελτίο Τιμών. 

17. Τη χορήγηση άδειας εργασίας σε αλλοδαπούς, που 
έχουν στην κατοχή τους βεβαίωση αναβολής απομά¬ 
κρυνσης του άρθρου 24 του ν. 3386/2005 ή βεβαίωση 
περί μη απομάκρυνσηςγια ανθρωπιστικούςλόγουςτου 
άρθρου 78Α του ιδίου νόμου. 

18. Την απόφαση ανανέωσης των υφισταμένων και σε 
ισχύ αδειών παραγωγών πλανοδίου εμπορίου σύμφωνα 
με την κείμενη νομοθεσία. 

19. Τη θεώρηση, ανανέωση, τροποποίηση, επέκταση, 
ακύρωση και χορήγηση όλων των αδειών άσκησης επαγ¬ 
γέλματος μηχανολογικών και ηλεκτρολογικών ειδικοτή¬ 
των όπως σε μηχανοτεχνίτες, χειριστές μηχανημάτων, 
ηλεκτροσυγκολλητές, ηλεκτρολόγων κάθε τάξης και 
ειδικότητας κ.τ.λ., σύμφωνα με την κείμενη νομοθεσία. 

20. Τη χορήγηση ανανέωση, τροποποίηση και ανάκλη¬ 
ση των αδειών συνεργείων συντήρησης ανελκυστήρων. 

21. Τη χορήγηση επαγγελματικής άδειας γομωτή - πυ¬ 
ροδότη. 

22. Το έγγραφο για τη διακοπή ηλεκτροδότησης 
εγκατάστασης που αδειοδοτείται στα πλαίσια του 
ν. 3982/2011 προς το Διαχειριστή του Δικτύου του συ¬ 
στήματος ηλεκτροδότησης. 

23. Την απόφαση συνέχισης λειτουργίας εγκατάστα¬ 
σης για την οποία έχει εκδοθεί απόφαση παύσης σύμ¬ 
φωνα με το άρθρο 29 παρ. 1 του ν. 3982/2011. 

24. Την απόφαση για την μείωση των αποστάσεων 
ασφαλείας σύμφωνα με την κείμενη νομοθεσία περί 
«Κανονισμοί για παραγωγή, αποθήκευση και διάθεση 
σε κατανάλωση εκρηκτικών υλών». 

25. Τη χορήγηση ειδικών αδειών εργοστασίων κατα¬ 
σκευής και επισκευής ατμολεβητών. 

26. Τις αποφάσεις για την επιβολή κυρώσεων για την 
επεξεργασία ιατρικών αποβλήτων εντός ή εκτός υγειο¬ 
νομικών μονάδων της Περιφερειακής Ενότητας Κιλκίς. 

27. Την πράξη παράτασης ισχύος ΑΕΠΟ Β κατηγορίας, 
σύμφωνα με την κείμενη νομοθεσία. 

28. Τ ις προβλεπόμενες αποφάσεις χορήγησης βεβαί¬ 
ωσης απαλλαγής από Έγκριση Περιβαλλοντικών Όρων 
(Α.Ε.Π.Ο.) εντός της Περιφερειακής Ενότητας Κιλκίς. 

29. Τις περιβαλλοντικές δεσμεύσεις ΠΠΔ για έργα και 
δραστηριότητες κατηγορίας Β' εντός της Περιφερειακής 
Ενότητας Κιλκίς που δεν προβλέπεται η χορήγηση άδειας 
λειτουργίας από την κείμενη νομοθεσία. 

30. Τις αποφάσεις Έγκρισης Περιβαλλοντικών Όρων 
(Α.Ε.Π.Ο.) για έργα και δραστηριότητες κατηγορίας Β' 
εντός της Περιφερειακής Ενότητας Κιλκίς. 

31. Τις αποφάσεις για την επιβολή κυρώσεων για εφε¬ 
δρικά ηλεκτροπαραγωγό ζεύγη και γεωθερμία σύμφωνα 
με την κείμενη νομοθεσία. 

32. Τις αποφάσεις για την επιβολή κυρώσεων σε δι¬ 
υλιστήρια και σε εταιρίες εμπορίας με εγκαταστάσεις 
αποθήκευσης και διακίνησης υγρών καυσίμων, υγραερί¬ 
ων, λιπαντικών και ασφάλτου, στις μονάδες εμφιάλωσης 
υγραερίου και στους πωλητές πετρελαίου θέρμανσης. 

33. Τις αποφάσεις για την επιβολή κυρώσεων λόγω 
παράβασης του ν. 3982/2011. 


34. Την έγκριση παραγωγής εκρηκτικών υλών και την 
απόφαση για την επιβολή προστίμων σε βάρος οποιοσ¬ 
δήποτε παράγει, κατέχει ή διαθέτει στην αγορά εκρηκτι¬ 
κά τα οποία δεν πληρούν τις νόμιμες απαιτήσεις. 

35. Την έγκριση ατελούς εισαγωγής μηχανημάτων, που 
προορίζονται για μεταλλευτικές και λατομικές εγκατα¬ 
στάσεις και ειδικών μηχανημάτων για τις ανάγκες των 
μεταλλείων. 

36. Τη χορήγηση αδειών πωλητών πετρελαίου θέρμαν¬ 
σης, άδειας διανομής εμφιαλωμένου υγραερίου, άδειας 
εμφιάλωσης υγραερίων κ.λπ. κατά τις κείμενες διατάξεις 
του «Κανονισμού Αδειών». 

37. Την απόφαση που αφορά στην εξαίρεση απαλλα¬ 
γής υποχρέωσης άδειας εγκατάστασης και λειτουργίας, 
σύμφωνα με τις κείμενες διατάξεις. 

38. Τη χορήγηση αδειών εγκατάστασης και λειτουργί¬ 
ας εφεδρικών σταθμών ηλεκτροπαραγωγής σε ιδιώτες. 

39. Τη χορήγηση αδειών εγκατάστασης για ίδια χρήση 
ενεργειακών συστημάτων θέρμανσης ή ψύξης χώρων, 
μέσω της εκμετάλλευσης της θερμότητας των γεωλο¬ 
γικών σχηματισμών και των νερών επιφανειακών και 
υπογείων, που δεν χαρακτηρίζονται γεωθερμικό υλικό 
σύμφωνα με τις διατάξεις του ν. 3175/2003 (ΦΕΚ 207Α ). 

40. Την απόφαση εκτίμησης της αξίας μηχανημάτων 
για τον προσδιορισμό της φορολογητέας αξίας τους για 
επιχειρήσεις. 

41. Την απόφαση συγκρότησης επιτροπής σύμφω¬ 
να με τις διατάξεις της κοινής υπουργικής απόφασης 
Φ.15/1589/104/30.01.2006 (ΦΕΚ 90/Β72006) - Λήψη μέ¬ 
τρων πυροπροστασίας στις βιομηχανικές, βιοτεχνικές 
εγκαταστάσεις, επαγγελματικά εργαστήρια, αποθήκες, 
μηχανολογικές εγκαταστάσεις παροχής υπηρεσιών που 
υπάγονται στις διατάξεις του ν. 3325/2005 (ΦΕΚ 68Α ). 

42. Τ ις αποφάσεις για το χαρακτηρισμό των λατομικών 
επιχειρήσεων αδρανών υλικών. 

43. Τους χρηματικούς καταλόγους και τις καταστάσεις 
βεβαίωσης προστίμων. 

44. Την έκδοση αδειών έναρξης δραστηριότητας/ 
άσκησης επαγγέλματος, παροχής υπηρεσιών αρμοδιό¬ 
τητας Διεύθυνσης, που δεν εμπίπτουν στο πεδίο εφαρ¬ 
μογής της οδηγίας 2006/123/ Ε.Κ, όπως ενσωματώθηκε 
στο εθνικό δίκαιο με το ν. 3844/2010, όπου προβλέπεται 
και εφόσον δεν ανατίθενται με διάταξη νόμου σε άλλο 
διοικητικό/υπηρεσιακό/συλλογικό όργανο. 

45. Την έκδοση απόφασης άδειας εγκατάστασης, 
λειτουργίας, επέκτασης, τροποποίησης, ανάκλησης, 
παύσης λειτουργίας των βιομηχανικών και βιοτεχνικών 
εγκαταστάσεων και αποθηκών, επαγγελματικών εργα¬ 
στηρίων δραστηριοτήτων και έργων, κατ' εφαρμογή 
της κείμενης νομοθεσίας. Στις παραπάνω εγκαταστά¬ 
σεις συμπεριλαμβάνονται και οι βιομηχανίες πετρελαι¬ 
οειδών, αποθήκευσης και διακίνησης υγρών καυσίμων, 
υγραερίων, λιπαντικών και ασφάλτου, οι εγκαταστάσεις 
αναγέννησης ορυκτελαίων, εμφιαλώσεως υγραερίων, οι 
εγκαταστάσεις ερευνών και εκμετάλλευσης υδρογοναν¬ 
θράκων, αποθήκευσης, διακίνησης και διανομής φυσι¬ 
κού αερίου πλην αυτών που εμπίπτουν στις διατάξεις 
της οδηγίας 5Ε\/Ε50. 

Α.3) Στον Προϊστάμενο του Τμήματος Χορήγησης 
Αδειών Βιομηχανίας, Ενέργειας, Φυσικών Πόρων και 
Επαγγελμάτων της Διεύθυνσης Ανάπτυξης και Περιβάλ¬ 
λοντος της Περιφερειακής Ενότητας Κιλκίς για: 

Ι.Την έγκριση ατελούς εισαγωγής μηχανημάτων που 
προορίζονται για μεταλλευτικές και λατομικές εγκατα¬ 
στάσεις και ειδικών μηχανημάτων για τις ανάγκες των 
λατομείων της Περιφερειακής Ενότητας Κιλκίς. 

2. Την εκτίμηση της αξίας μηχανημάτων προορισμό 
της φορολογητέας αξίας τους για τις επιχειρήσεις της 
Περιφερειακής Ενότητας Κιλκίς. 

Α.4) Στον Προϊστάμενο του Τμήματος Εμπορίου και 
Ανωνύμων Εταιρειών της Διεύθυνσης Ανάπτυξης και 
Περιβάλλοντος της Περιφερειακής Ενότητας Κιλκίς για: 

1. Τη θεώρηση των μπλοκ παρεχόμενων υπηρεσιών 
από σωματεία εμπορικού χαρακτήρα. 

2. Τη θεώρηση των προβλεπόμενων τηρουμένων βι¬ 
βλίων των επιχειρήσεων, όπως αυτά προβλέπονται από 
τους κανόνες ΔΙ.Ε.Π.Π.Υ. 

3. Τη θεώρηση του κανονικού της τιμής των τιμολογί¬ 
ων των υγρών καυσίμων και τροφίμων για προμήθειες 
του Δημοσίου, Νοσηλευτικών Ιδρυμάτων, ΝΠΔΔ κ.λπ. 
της Περιφερειακής Ενότητας Κιλκίς. 

4. Τα εγκριτικά έγγραφα για την νομιμότητα των στοι¬ 
χείων και των αποφάσεων των Α.Ε. 

5. Την ανάκληση στοιχείων και δεδομένων από το 
μητρώο Α.Ε. και τη διαβίβαση τους στο Γ.Ε.ΜΗ., για την 
έκδοση πιστοποιητικών Α.Ε., την εκτέλεση εισαγγελικών 
παραγγελιών, τη χορήγηση αντιγράφων πρακτικών Γενι¬ 
κών Συνελεύσεων σε έχοντες έννομο συμφέρον και τη 
χορήγηση βεβαιώσεων σε μετόχους και μέλη Δ.Σ. Α.Ε. 

Α.5) Στον Προϊστάμενο του Τμήματος Απασχόλησης 
και Υποστήριξης της Εκπαίδευσης της Διεύθυνσης Ανά¬ 
πτυξης και Περιβάλλοντος Περιφερειακής Ενότητας Κιλ¬ 
κίς για: 

Ι.Την απόφαση για έγκριση της εγκατάστασης, μετα¬ 
φοράς ή επισκευής οποιοσδήποτε κατηγορίας τηλεφω¬ 
νικών συνδέσεων για τις περιφερειακές υπηρεσίες του 
Υπουργείου Παιδείας, Έρευνας και Θρησκευμάτων εντός 
της Περιφερειακής Ενότητας Κιλκίς. 


2. Την αλληλογραφία με τον ΟΑΕΔ, που αφορά στην 
επιβολή προστίμων σε εργοδότες για μη έγκαιρη αναγ¬ 
γελία πρόσληψης εργαζομένου. 

Α.6) Στον Προϊστάμενο του Τμήματος Περιβάλλοντος 
και Υδροοικονομίας της Διεύθυνσης Ανάπτυξης και Πε¬ 
ριβάλλοντος της Περιφερειακής Ενότητας Κιλκίς για: 

Ι.Την έγκριση εργασιών αποξήλωσης αμιάντου. 

2. Την εισήγηση προς τις αρμόδιες Υπηρεσίες για 
χορήγηση αδειών χρήσης νερού και εκτέλεσης έργων 
αξιοποίησης υδατικών πόρων εντός της Περιφερειακής 
Ενότητας Κιλκίς. 

3. Τις γνωμοδοτήσεις του Τμήματος σε θέματα αρμο- 
διότητάς του. 

2) Τελικές διατάξεις 

α) Τα αναφερόμενα στην παρούσα απόφαση στην πα¬ 
ροχή εξουσιοδότησης υπογραφής «ΜΕ ΕΝΤΟΛΗ ΑΝΤΙΠΕ- 
ΡΙΦΕΡΕΙΑΡΧΗ» στον Προϊστάμενο της Γενικής Διεύθυν¬ 
σης Ανάπτυξης και Περιβάλλοντος, στον Προϊστάμενο 
της Διεύθυνσης Ανάπτυξης και Περιβάλλοντος καθώς 
και στους Προϊσταμένους των Τμημάτων της Διεύθυνσης 
Ανάπτυξης και Περιβάλλοντος της Περιφερειακής Ενότη¬ 
τας Κιλκίς ισχύει σε κάθε περίπτωση έλλειψης, απουσίας 
ή κωλύματος τους και για τους νόμιμους αναπληρωτές 
τους. Σε περίπτωση έλλειψης, απουσίας ή κωλύματος 
και των νόμιμων αναπληρωτών τους, η παροχή εξουσι¬ 
οδότησης υπογραφής επέρχεται στα ιεραρχικά ανώτερα 
αυτών υπηρεσιακά/διοικητικά όργανα. 

β) Οι εξουσιοδοτούμενοι, με την παρούσα απόφαση, 
να υπογράφουν «ΜΕ ΕΝΤΟΛΗ ΑΝΤΙΠΕΡΙΦΕΡΕΙΑΡΧΗ» 
υποχρεούνται να ενημερώνουν τα ανώτερα αυτών υπη¬ 
ρεσιακά ή διοικητικά όργανα για κάθε σοβαρό θέμα και 
δύναται να προσκομίζουν σε αυτά για υπογραφή σχε¬ 
τικές αποφάσεις, πράξεις ή έγγραφα, που αφορούν τα 
θέματα αυτά. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Κιλκίς 14 Ιουλίου 2017 
Ο Αντιπεριφερειάρχης 
ΑΝΔΡΕΑΣ ΒΕΡΓΙΔΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























